Madwar 10,500 persuna ilhom jirreġistraw part-time għal iktar minn ħames snin. Dan qalu fil-Parlament il-Ministru għax-Xogħol Evarist Bartolo fi tweġiba għall-Mistoqsija Parlamentari tad-Deputat Nazzjonalista Carmelo Mifsud Bonniċi. Dan ifisser li madwar terz ta' dawk li preżentament huma reġistrati li qed jaħdmu part-time ilhom jagħmlu hekk għal iktar minn ħames snin. Intant, fi tweġiba għall-Mistoqsija Parlamentari tad-Deputat Nazzjonalista Beppe Fenech Adami, l-Ministru għax-Xogħol spjega li f'Ġunju 2015, l-għadd ta' persuni li diġà kellhom impjieg iżda xorta kienu qed ifittxu xogħol ieħor billi jirreġistraw bħala mal-Korporazzjoni għax-Xogħol u Taħriġ taħt l-iskema imsejħa tal- Part 3 kien ta' 4,580. Fl-2014 l-għadd kien ta' 5,847 persuna. Mill-2014 sa llum, 2,547 persuna li kienet irreġistrata bħala Part 3 sabet impjieg li minnhom madwar 20 fil-mija sabu impjieg mal-Gvern jew entitajiet pubbliċi u parastatali. #td_uid_4_5ee4e899e1d4e .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/Jobs_111-80x60.jpg) 0 0 no-repeat} 1 minn 1